Noord-Kaap haal gesogte lys | Maroela Media
Die Noord-Kaap is pas aangewys as een van die tien top-streke om te besoek ter wêreld. Volgens Rough Guides, 'n reisgids wat wêreldwyd gereken word, het die Noord-Kaap die sesde plek behaal.
Die Noord-Kaap se groot landskap, plantegroei, rooi duine, woestyn en wildlewe het hom dié plek op dié gesogte lys besorg. Op die Rough Guides se webwerf word reisigers aangemoedig om dié besonderse streek te gaan besoek: "Gaan besoek die plek van die Khoi-San, die oudste bevolking van die mens, of geniet die Oranjerivier se witwater-kajaktoere."
Ander streke wat ook die lys behaal het:
1. Alaska, VSA
2. Gujarat, Indië
3. Tasmania, Australie
6. Noord-Kaap, Suid-Afrika
8. Calabria, Italië
9. Kastilië en Léon, Spanje
10. Die westelike eilande, Skotland
Ek self woon en werk hier teen die Augrabiese watervalle. Die plaas waar ek werk is teen die hoofroete na die Valle toe en daagliks sien ons massas toeriste verbyglip Valle toe. Soms wens ek net ons plaaslike toeriste instansies of staatsdienste kan n projek loods om informasieblaadjies met kaarte en aktiwiteie op te stel. Ek het al menig mal toeriste gekry wat slegs weet van watervalle terwyl die area baie meer het om te bied. So verloor mens blootstelling, inkomste en waardering.
Groete uit die Noord Kaap
Ons het vir 'n week in Des by di valle gekamp was nogal teleurgesteld met die diens van Sanparke daar